CELEX: 52015PC0356
Language: sl
Date: 2015-07-23
Title: Predlog SKLEP SVETA o stališču, ki se sprejme v imenu Evropske unije v okviru Sveta za trgovino s storitvami Svetovne trgovinske organizacije o sprejetju preferencialov, priglašenih s strani članic WTO za sektor storitev in izvajalce storitev iz najmanj razvitih držav, razen tistih, ki so opisani v členu XVI GATS

EVROPSKA KOMISIJA
            Bruselj, 23.7.2015
            COM(2015) 356 final
            2015/0156(NLE)
            Predlog
            SKLEP SVETA
            o stališču, ki se sprejme v imenu Evropske unije v okviru Sveta za trgovino s storitvami Svetovne trgovinske organizacije o sprejetju preferencialov, priglašenih s strani članic WTO za sektor storitev in izvajalce storitev iz najmanj razvitih držav, razen tistih, ki so opisani v členu XVI GATS
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Razlogi za predlog in njegovi cilji
            
            
               Predlagani sklep Sveta je prvi korak pri izvajanju oprostitve obveznosti STO v sektorju storitev za najmanj razvite države. Oprostitev obveznosti v sektorju storitev
                  1
                omogoča članicam STO, da najmanj razvitim državam podelijo enostranske preferenciale za storitve za , pri čemer potrebujejo soglasje Sveta za trgovino s storitvami za priglašene preferenciale, dodeljene za ukrepe, ki niso opisani v členu XVI GATS (dostop do trga). Predlagani sklep Sveta določa stališče, ki ga naj zagovarja Komisija v imenu Unije v Svetu za trgovino s storitvami. 
            
            
               Predlagani sklep Sveta se ne nanaša na katero koli obravnavo, ki jo EU sama odobri najmanj razvitim državam, kar bi bil naslednji korak za uveljavitev oprostitve obveznosti. Nameravana obravnava, ki se priglasi Svetu za trgovino s storitvami in se odobri najmanj razvitim državam, se trenutno pripravlja v skladu s pristopom, o katerem so se posvetovale države članice in je bil sporočen članicam STO na srečanju Sveta za trgovino s storitvami na visoki ravni 5. februarja 2015. 
            
            
               Usklajenost z obstoječimi določbami politike na tem področju in drugimi politikami Unije
            
            
               Na deveti ministrski konferenci STO na Baliju se je Evropska unija pridružila soglasju o sprejetju oprostitve obveznosti STO v sektorju storitev za najmanj razvite države. EU je zavezana uspehu prihodnje desete ministrske konference STO decembra 2015 v Nairobiju in odločnemu napredovanju pri krogu pogajanj o razvoju iz Dohe ter izvajanju rezultatov balijskega svežnja, vključno z elementi o najmanj razvitih državah. Predlagani sklep Sveta je del tega balijskega procesa izvajanja. 
            
            
               Predlagani prevzem preferencialov, ki so jih priglasile druge članice STO, podpira gospodarski napredek v najmanj razvitih državah, zaradi česar bo prispeval k doseganju ciljev Pogodbe, če bo EU prispevala k usklajenemu razvoju svetovne trgovine ter opredelila in uresničevala skupne politike za spodbujanje trajnostnega razvoja v državah v razvoju
                  2
               . Predlagana odobritev bo tudi spodbudila zaključitev dela kroga pogajanj o razvoju iz Dohe, ki zadeva storitve.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               Pravna podlaga
            
            
               Pravna podlaga za predlagani sklep Sveta sta člena 91 in 100 ter prvi pododstavek člena 207(4) v povezavi s členom 218(9) Pogodbe o delovanju Evropske unije (PDEU). 
            
            
               Kadar mora akt s pravnim učinkom sprejeti organ,  ustanovljen z mednarodnim sporazumom, člen 218(9) PDEU določa, da Svet na predlog Komisije ali visokega predstavnika Unije za zunanje zadeve in varnostno politiko sprejme sklep v imenu Unije o stališču v zvezi s sprejetjem tega akta v tem organu. Sprejetje preferencialov, ki jih priglasijo druge članice STO, spada na področje uporabe te določbe, ker sklep sprejme organ, ustanovljen z mednarodnim sporazumom (Svet za trgovino s storitvami), to pa vpliva na pravice in obveznosti EU.
            
            
               Predvideni preferenciali se nanašajo na obveznosti po Splošnem sporazumu o trgovini s storitvami in lahko zadevajo vse storitvene sektorje, vključno s prevoznim sektorjem. Zato predlagani sklep spada na področje členov 91 in 100 ter prvega pododstavka člena 207(4) PDEU. 
            
            
               3.PRORAČUNSKE POSLEDICE
            
            
               Predlog nima proračunskih posledic.
            
            
               4.DRUGI ELEMENTI
            
            
               Izvedbeni načrti in ureditve spremljanja, ocenjevanja in poročanja
            
            
               Odobritev preferencialne obravnave, dodeljene najmanj razvitim državam članicam STO ne sproži nobenega postopka izvajanja v EU. 
            
            
               2015/0156 (NLE)
            
         
         
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v okviru Sveta za trgovino s storitvami Svetovne trgovinske organizacije o sprejetju preferencialov, priglašenih s strani članic WTO za sektor storitev in izvajalce storitev iz najmanj razvitih držav, razen tistih, ki so opisani v členu XVI GATS
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti členov 91 in 100 ter prvega pododstavka člena 207(4) v povezavi s členom 218(9) Pogodbe, 
            
            
               ob upoštevanju predloga Evropske komisije, 
            
            
               ob upoštevanju naslednjega:
            
            
               (1)Člen IX Marakeškega sporazuma o ustanovitvi Svetovne trgovinske organizacije (v nadaljnjem besedilu: STO) določa postopke za odobritev oprostitve obveznosti glede mnogostranskih trgovinskih sporazumov v Prilogi 1A ali 1B ali 1C k navedenim sporazumom in njihovim prilogam.
            
            
               (2)Izjemoma je bila z odstopanjem od obveznosti iz odstavka 1 člena II Splošnega sporazuma o trgovini s storitvami zahtevana oprostitev obveznosti, s katero bodo članice STO lahko dodelile prednostno obravnavo storitev in izvajalcev storitev članicam najmanj razvitih držav, ne da bi bila pri tem odobrena ista obravnava podobnim storitvam in dobaviteljem storitev v vseh drugih članicah STO. Svet je s sklepom Sveta z dne 14. decembra 2011 (2012/8/EU) sprejel stališče Unije v podporo oprostitve obveznosti.
            
            
               (3)Sklep ministrov članic STO z dne 17. decembra 2011, ki dovoljuje članicam STO, da odobrijo takšno preferencialno obravnavo storitev in izvajalcev storitev iz najmanj razvitih držav za obdobje 15 let, določa v odstavkih 1 in 2, da članice, ki odobrijo preferencialno obravnavo na podlagi tega odstopanja, uradno obvestijo Svet za trgovino s storitvami in da mora preferencialno obravnavo pri uporabi ukrepov, razen tistih, opisanih v členu XVI GATS, odobriti Svet za trgovino s storitvami v skladu s svojimi postopki. 
            
            
               (4)Zahteva, da navedene ukrepe odobri Svet za trgovino s storitvami, je bila povzeta v točki 1.3 sklepa ministrov članic STO z dne 7. decembra 2013. 
            
            
               (5)Sprejetje preferencialov, ki jih odobrijo druge članice STO za storitve in izvajalce  storitev iz najmanj razvitih držav članic, je v interesu razvojnih ciljev Evropske unije in spodbuja zaključitev dela kroga pogajanj o razvoju iz Dohe, ki zadeva storitve. 
            
            
               (6)Zato je primerno, da se določi stališče, ki ga bo Unija zagovarjala v okviru Sveta za trgovino s storitvami, da se odobri preferencialna obravnava, ki jo odobrijo članice STO za ukrepe, razen za tistih, ki so opisani v členu XVI GATS –
            
            
               SPREJEL NASLEDNJI SKLEP: 
            
            
               Člen 1
            
            
               Stališče Unije v okviru Sveta za trgovino s storitvami v STO je, da podpira odobritev preferencialne obravnave, odobrene s strani članic STO, storitev in izvajalcev storitev iz najmanj razvitih držav glede izvajanja ukrepov, razen tistih, ki so opisani v členu XVI GATS (dostop do trga), v skladu s sklepom ministrov članic STO z dne 7. decembra 2013 (WT/L/918). 
            
            
               To stališče izrazi Evropska komisija.
            
            
               Člen 2
            
            
               Ta sklep začne veljati z dnem sprejetja.
            
            
               V Bruslju,
            
         
         
            
               
                     Za Svet
               
               
                     Predsednik
               
               
                     [...]
               
            
         
         
            
                  
                     (1)
                  Oprostitve obveznosti so dovoljenja, ki jih izda Generalni svet/Ministrska konferenca STO za začasno odstopanje od nekaterih obveznosti STO, ki se sicer uporabljajo.
               
               
                  
                     (2)
                  Člena 205 in 206 PDEU ter člen 21 PEU.